Eudes de Metz paró prou cuenta tuvo d'o simbolismo cristiano de zifras y numeros. L'edificio se concebió como una representación d'a Cherusalem celestial (ye decir, d'o reino de Dios), tal como se describiba en l'Apocalipsi. O perimetro exterior d'a cupula mediba exactament 144 pietz carolinchios, mientres que o perimetro d'a Cherusalem celestial, una ciudat ideal planificata t'os ánchel, es de 144 codos. O mosaico d'a cupula, que hue se troba cubierto por una restauración d'o sieglo XIX, mostraba a fegura de Cristo mayestatica acompanyado por os 24 viellos de l'Apocalipsi. Atros mosaicos, en as bovedas d'a nau lateral, recuperan ista tematica en representar a la Cherusalem celestial. En zaguer puesto, a cadiera reyal de Carlos Magno, en o primer piso a l'ueste, se trobaba situada sobre o seteno escalón d'un estrato.